खिवनी वन्य अभयारण्य

खिवनी वन्यजीव अभ्यारण्य (Kheoni Wildlife Sanctuary) भारत के मध्य प्रदेश राज्य के देवास ज़िले और सीहोर ज़िले में स्थित एक वन्यजीव अभ्यारण्य है। यह 134. 778 वर्ग किमी पर विस्तारित है और गलियारों द्वारा रातापानी बाघ अभ्यारण्य से हुआ है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 वनस्पति 
यहाँ प्रमुख रूप से शुष्क पृथुपर्णी वन हैं, जिसमें सागौन (टीक), तेन्दु और बाँस भारी संख्या में हैं।

 प्राणी 
यहाँ अब बाघ रहना शुरु हो गए हैं, जो रातापानी बाघ अभ्यारण्य से यहां आते हैं। कई तेन्दुए भी यहाँ रहते हैं। अन्य शिकारी प्राणी, जैसे कि जंगली बिल्ली, गीदड़ और धारीदार लकड़बग्घे बंदर भी यहाँ मिलते हैं। शाकाहारी जातियों में नीलगाय, कृष्णमृग, चिंकारा और चीतल हैं। साम्भर, जंगली सुअर, काकड़, चौसिंगा और कस्तूरी बिलाव भी अभ्यारण्य में हैं लेकिन कम दिखते हैं।

 पक्षी 
अप्रैल 2018 में हुए एक सर्वेक्षण के अनुसार यहाँ लगभग 125 पक्षी जातियाँ हैं। इनमें दूधराज, जो मध्य प्रदेश का राज्य पक्षी है, भी एक है। इसके अलावा कई अन्य पक्षी भी यहाँ बड़ी संख्या में पाए जाते हैं, जिनमें टुइयाँ तोता, धौला पण्डुक, धूसर पण्डुक, जंगली गौरैया, घरेलू कौआ और कालकलाची शामिल हैं।

 इन्हें भी देखें 
 रातापानी बाघ अभयारण्य
 देवास ज़िला
 सीहोर ज़िला

 सन्दर्भ 

श्रेणी:मध्य प्रदेश के वन्य अभयारण्य
श्रेणी:देवास ज़िला
श्रेणी:सीहोर ज़िला